פיגועי טרור נגד ישראלים בישראל ובשטחים ב-2004

רשימת פיגועי טרור נגד ישראלים שהתרחשו במדינת ישראל ובשטחים בשנת 2004.

== כרוניקה ==

=== ינואר ===
* 13 בינואר – בפיגוע ירי לעבר רכב בשומרון נרצח ישראלי ונפצעו 2 אנשים נוספים.<ref></ref>
* 14 בינואר - הפיגוע במחסום ארז: מחבלת מתאבדת פלסטינית פוצצה מטען חבלה שהוסתר על גופה במחסום ארז אשר בגבול בין ישראל לרצועת עזה. בפיגוע נרצחו ארבעה ישראלים ונפצעו 10 בני אדם, ביניהם ארבעה פלסטינים.
* 29 בינואר – הפיגוע בקו 19 בירושלים: בפיגוע התאבדות באוטובוס בירושלים נרצחו 11 ישראלים ונפצעו מעל 50 אנשים.
* 30 בינואר – מחבל פלסטיני תקף יהודי באורח קשה באזור התעשייה עטרות.

=== פברואר ===
* 22 בפברואר – הפיגוע בקו 14א בירושלים: בפיגוע התאבדות באוטובוס בירושלים נרצחו 8 ישראלים (כולל חייל צה"ל ונער) ונפצעו 61 אנשים נוספים (כולל 11 תלמידים).
* 26 בפברואר – בפיגוע במעבר ארז נרצח חייל צה"ל ונפצעו 2 חיילים נוספים.<ref></ref>
* 27 בפברואר – 2 ישראלים נרצחו בפיגוע ירי באזור מחלף שוקת.<ref></ref>

=== מרץ ===
* 14 במרץ – הפיגוע בנמל אשדוד: בפיגוע התאבדות כפול בנמל אשדוד נרצחו 10 ישראלים ו-16 נפצעו.
* 19 במרץ – בפיגוע ירי בגבעה הצרפתית שבירושלים נרצח אזרח ערבי-ישראלי.<ref></ref>

=== אפריל ===
* 3 באפריל – בפיגוע באבני חפץ שביהודה ושומרון נרצח אזרח ישראלי, ונפצעה נערה.<ref></ref>
* 17 באפריל – בפיגוע התאבדות במעבר ארז נרצח שוטר ישראלי ו-3 שוטרים נפצעו.<ref></ref>
* 25 באפריל – בפיגוע ירי בחברון שביהודה ושומרון נרצח שוטר ישראלי ו-3 שוטרים נפצעו.<ref></ref>

=== מאי ===
* 2 במאי – רצח טלי חטואל ובנותיה: ישראלית תושבת גוש קטיף, נרצחה ביחד עם ארבע בנותיה על ידי מחבלים פלסטינים בציר כיסופים בעת שנסעו לאשקלון.
נרצחו ב-2 במאי בפיגוע ירי על ציר כיסופים
* 7 במאי – חייל צה"ל נהרג מחילופי אש עם החזבאללה בהר דב.<ref></ref>
* 11 במאי – בפיגוע ברצועת עזה נרצחו 6 חיילי צה"ל מפיצוץ נגמ"ש בשכונת זייתון שבעזה.<ref></ref>
* 12 במאי – בהתקפת טילים נגד טנקים על נגמ"ש צה"לי שעבר בציר פילדלפי בקרבת רפיח שברצועת עזה נרצחו 5 חיילי צה"ל, ו-3 חיילים נפצעו והנגמ"ש התפוצץ. בעקבות אירוע זה והאירוע יום קודם לכן, בהם נהרגו בסך הכל 11 חיילים, יצא צה"ל למבצע קשת בענן.<ref></ref>
* 14 במאי – בפיגוע ירי שביצוע צלף פלסטיני במחנה הפליטים רפיח, בקרבת ציר פילדלפי שברצועת עזה נרצחו 2 חיילי צה"ל ו-2 חיילים נוספים נפצעו.<ref></ref>
* 22 במאי – בפיגוע במחסום בקעות שבעמק הירדן נפצע קל חייל צה"ל.<ref></ref>
 29 במאי – בפעילות מבצעית בשכם שביהודה ושומרון נפל חייל צה"ל.<ref></ref>

=== יוני ===
* 21 ביוני – בפיגוע ירי וחדירה לכפר דרום נרצח עובד זר.<ref></ref>
* 27 ביוני – בפיגוע מנהרת תופת במוצב אורחאן שבצומת גוש קטיף נרצח חייל צה"ל ו-5 חיילים נפצעו.<ref></ref>
* 28 ביוני – בפיגוע בשדרות נרצחו 2 ישראלים (כולל ילד אחד), ו-11 נפצעו כתוצאה מנפילת רקטת קסאם, ששוגרה מרצועת עזה, ליד גן ילדים בשדרות.<ref></ref>
* 29 ביוני – בפיגוע ירי ליד רמאללה נרצח ישראלי על ידי מחבל מהכפר בית רימה.

=== יולי ===
* 4 ביולי – רצח ויקטור קריידרמן: בפיגוע ירי סמוך לכפר יעבד שבשומרון נרצח אזרח ישראלי ואשתו נפצעה.<ref></ref>
* 6 ביולי – בפיגוע בשכם שביהודה ושומרון נרצח חייל צה"ל ו-3 חיילים נפצעו.
* 11 ביולי – בפיגוע בתחנת אוטובוס בשדרות הר ציון בתל אביב נרצחה חיילת צה"ל ו-33 נפצעו.
* 20 ביולי – 2 חיילי צה"ל נרצחו במוצב נורית מירי שבוצע על ידי צלף של ארגון חזבאללה מעבר לגבול.

=== אוגוסט ===
* 11 באוגוסט – למעלה משלושים פצועים (ביניהם 6 שוטרים) ושני נרצחים (שניהם פלסטינים) כתוצאה מפיצוץ תיק נפץ שהונח ליד מחסום קלנדיה.
* 13 באוגוסט – בפיגוע ירי לעבר הכניסה ליישוב איתמר שביהודה ושומרון נרצח ישראלי.
* 31 באוגוסט – פיגוע ההתאבדות הכפול בבאר שבע: בפיגוע התאבדות משולב בשני אוטובוסים בבאר שבע נרצחו 16 ישראלים (כולל ילד אחד) ו-100 נפצעו.

=== ספטמבר ===
* 14 בספטמבר – בפיגוע התאבדות מדרום לקלקיליה שביהודה ושומרון נפצעו שני חיילי צה"ל.
* 22 בספטמבר – בפיגוע התאבדות בצומת הגבעה הצרפתית בצפון ירושלים נרצחו 2 שוטרים ישראלים ו-17 ישראלים נפצעו.
* 23 בספטמבר – בפיגוע במורג שברצועת עזה נרצחו 3 חיילי צה"ל, ונפצעו חייל ואזרח.
* 24 בספטמבר – בפיגוע ביישוב נווה דקלים שבגוש קטיף שברצועת עזה נרצחה ישראלית מפצצת מרגמה.
* 29 בספטמבר – בהתקפה על מוצב צה"ל ליד בית חאנון שברצועת עזה נרצח חייל צה"ל ושני חיילים נפצעו.
* 29 בספטמבר – חייל ואזרחית ישראלית נרצחו בפיגוע ירי וחדירה סמוך לניסנית שברצועת עזה.
* 29 בספטמבר – שני ילדים נהרגו מרקטות קסאם שנורו מרצועת עזה בשדרות, כתוצאה מכך ישראל יצאה למבצע ימי תשובה.

=== אוקטובר ===
* 19 באוקטובר – בפיגוע ירי ליד מבוא דותן שביהודה ושומרון נרצח חייל צה"ל.
* 21 באוקטובר – בפיגוע בציר פילדלפי שברצועת עזה נרצח חייל צה"ל מפצצה.
* 28 באוקטובר – במורג שברצועת עזה נרצח חייל צה"ל ו-6 חיילים נפצעו מפצצת מרגמה.

=== נובמבר ===
* 1 בנובמבר – הפיגוע בשוק הכרמל: מחבל מתאבד פלסטיני פוצץ מטען חבלה סמוך לדוכן ירקות בדרום שוק הכרמל בתל אביב. שלושה בני אדם, שתי נשים וגבר, נרצחו בפיגוע ולמעלה מ-50 נפצעו, בהם אחת במצב אנוש, שישה במצב קשה והיתר במצב קל עד בינוני. ארגון הטרור החזית העממית לשחרור פלסטין נטל אחריות לפיגוע.

=== דצמבר ===
* 7 בדצמבר – בפיגוע במעבר קרני שברצועת עזה נרצח חייל צה"ל מפצצה ו-4 חיילים נוספים נפצעו מירי בעת שניסו לפנות את ההרוג.
* 12 בדצמבר – ׁׁפיצוץ מוצב JVT: בפיגוע ברצועת עזה נרצחו 5 חיילי צה"ל ו-5 נוספים נפצעו מפצצה של 1.5 טון שהוצבה על ידי מחבלים פלסטינים במנהרה מתחת למעבר רפיח.
* 14 בדצמבר – פועלת תאילנדית נהרגה כתוצאה מפצצת מרגמה שנורתה אל המושב גני טל שבגוש קטיף.
* 21 בדצמבר – בפיגוע דקירה בנחושה נרצחה ישראלית.
* 22 בדצמבר – בפיגוע ירי ליד הכפר אידנא שביהודה ושומרון נרצח שומר ישראלי.

== קישורים חיצוניים ==
* [https://www.shabak.gov.il/SiteCollectionDocuments/Monthly%20Summary%20HE/דוחות%20שנתיים/summary-2004.pdf סיכום שנת 2004], באתר השב"כ

== הערות שוליים ==

*
קטגוריה:2004 בישראל
קטגוריה:טרור פלסטיני